《冬日赏菊》
明代·方用中

菊移秋色入初冬，绝胜群芳转眼空。高馆又从今日对，健身仍许旧年同。

酒缘兴到应难醉，诗待时来转易工。不用凭栏怨迟暮，傲残霜雪又春风。

作者简介：方用中，本名权，以字行，别字亭秋。南海人。献夫之祖。颖悟善记，人呼为方书匮。抱道不仕。追赠大学士，祀乡贤。事见清温汝能《粤东诗海》卷一六。